9. ΑΝΑΓΚ. ΝΟΜΟΣ υπ’ αριθ. 123 της 24 Αυγ./4 Σεπτ. 1967 (ΦΕΚ Α΄ 151) Περί καταργήσεως του Ν.Δ. 1290/49 «περί μετατάξεως Αξιωματικών Υγειονομικού Σώματος εις ειδικήν μονιμότητα και άλλων τινών διατάξεων». Άρθρ.1.-Η δια του άρθρ. 1 του Ν.Δ. 1290/49 καθιερωθείσα εν τω Στρατώ Ξηράς ειδική μονιμότης δια τους Αξιωματικούς του Υγειονομικού Σώματος, καταργείται.  Άρθρ.2.-Οι κατ’ εφαρμογήν του άρθρ. 2 του αυτού Ν.Δ. 1290/49 ως και του άρθρ. 12 του Ν.Δ. 4520/66 τεθέντες εις ειδικήν μονιμότητα Αξιωματικοί εν ενεργεία του Υγειονομικού Σώματος, επανέρχονται εις την προ της τοιαύτης μετατάξεώς των κατάστασιν ενεργείας εντασσόμενοι εν τη επετηρίδι εν τη σειρά ην εκέκτηντο προ της μετατάξεώς των εις την ειδικήν μονιμότητα, δια Β.Δ/τος προκαλουμένου υπό του Υπουργού Εθνικής Αμύνης. Άρθρ.3.-Οι κατά την προηγουμένην διάταξιν επανέρχονται εις την προτέραν κατάτασίν των ενεργείας Αξιωματικοί, υπάγονται κατά τα λοιπά εις άπαντας τους Νόμους και τους κανονισμούς τους αφορώντας εις τους εν ενεργεία Αξιωματικούς του Στρατού Ξηράς. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 